双黄寺。……西黄寺即清净化城，清顺治九年，为综理黄教之第五世逹赖喇嘛建。雍正元年，喀尔喀哲布尊丹巴唿图克图暨札萨克王公台吉等，集资助佛像宝塔，送寺供奉，并请以余资葺而新之。其塔甚高，自远即见。塔顶有护风磨铜，作汾阳盔形，晴日金彩四射。塔身以石筑之，镌班禅额尔德尼事迹始末，极工细。四角各有小塔，镌梵字、蒙古字，下有玉石重栏。干隆三十六年重修，有世宗、高宗御制碑文，碑立殿前。东西有二碑亭，西碑亭上镌铁树开花，毕现奇观。废历每年正月十三、十五等日，有喇嘛四百名唪诵雨露经道场，跳舞布札送祟之典，俗所谓打鬼者是也。民